**Salamon Kitti: Csinnadratta, Hajcihő és Csetepaté**

 Az általam készített feladat Salamon Kitti: Csinnadratta, Hajcihő és Csetepaté című olvasmányához kapcsolódik. Találós kérdéseket állítottam össze. A megfejtések kezdőbetűit sorban összeolvasva megkapják a gyerekek a megoldást.

Íme a találós kérdések:

1. Fúr-farag, de mégsem ács,
kopog, mint a kalapács.
Fák orvosa, doktora,
erdőben az otthona. …………………………
2. Gyümölcs vagyok, édes vagyok,
ha megértem piros vagyok.
Télen jól elrejt a kamra,
mi is volnék, ha nem ... …………………………
3. Úton megyen, nem poroz,
Vízen megyen, nem csobog.
Nádon megyen, nem suhog,
Sáson megyen nem suhog.
Eső érik, nem ázik,
Ha fagy éri, nem fázik. ……………………………
4. Tó vizében lépeget, békák veszedelme,
Békát fog, és messze néz,
Fél lábon merengve. ……………………………
5. Bömböl, pedig nem is fél,
ott él, ahol sosincs tél.
Szavannán, ha dombra kiáll,
világos, hogy õ a király! ……………………………..
6. Bár vízben van sokat,
Nem úszik, csak tolat,
Ollója van, mégsem szabó,
Csillagok közt is látható. ………………………….
7. Minden esztendőben egyszer,
Ünnepelnek, mert öregszel.
A füledet húzzák bokáig,
S kívánják: élj még sokáig! ………………………………
8. Bárhol jársz is követ téged,
ha elfutnál nincs esélyed.
De amikor lemegy a Nap,
a sötétben biz lemarad. ………………………………

9. Rózsaszínű pici kígyó,
lábak nélkül mozdul,
füvek alatt, föld alatt
alagutat fúr. ………………………………….

Megfejtések: harkály, alma, napsugár, gólya, oroszlán, rák, születésnap, árnyék, giliszta

**Megoldás: Hangország**